### מסכת ביכורים פרק ג משנה א

**הפרשת הביכורים**

**כֵּיצַד מַפְרִישִׁין אֶת הַבִּכּוּרִים?**

**יוֹרֵד אָדָם לְתוֹךְ שָׂדֵהוּ וְרוֹאֶה תְּאֵנָה שֶׁבִּכְּרָה, אֶשְׁכּוֹל שֶׁבִּכֵּר, רִמּוֹן שֶׁבִּכֵּר -**

**קוֹשְׁרוֹ בְּגֶמִי, וְאוֹמֵר: הֲרֵי אֵלּוּ בִּכּוּרִים.**

**רַבִּי שִׁמְעוֹן אוֹמֵר: אַף עַל פִּי כֵן, חוֹזֵר וְקוֹרֵא אוֹתָם בִּכּוּרִים מֵאַחַר שֶׁיִּתָּלְשׁוּ מִן הַקַּרְקַע.**

משימה 1:

במשנה שלנו יש **מחלוקת**. החולקים הם: \_\_\_\_\_\_\_\_\_\_ ו\_\_\_\_\_\_\_\_\_\_.

משימה 2:

במשנה שלנו יש כותרת:

**כֵּיצַד מַפְרִישִׁין אֶת הַבִּכּוּרִים?**

כִּתבו:

הנושא של המשנה שלנו הוא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**משימה 3:**

לאחר הכותרת מובאת דעתו של **תנא קמא:**

יוֹרֵד אָדָם לְתוֹךְ שָׂדֵהוּ וְרוֹאֶה תְּאֵנָה שֶׁבִּכְּרָה, אֶשְׁכּוֹל שֶׁבִּכֵּר, רִמּוֹן שֶׁבִּכֵּר -

קוֹשְׁרוֹ בְּגֶמִי,

וְאוֹמֵר: הֲרֵי אֵלּוּ בִּכּוּרִים.

השלימו בלשון המשנה:

כאשר בעל העץ רואה על העץ פרי שביכר עליו לעשות **שתי פעולות**.

פעולה ראשונה: \_\_\_\_\_\_\_\_\_\_\_.

פעולה שנייה: אומר: " \_\_\_\_\_\_\_\_\_\_\_\_".

משימה 4:

לדעת **רבי שמעון** כדי לקדש את הפרי בקדושת הביכורים צריך לעשות **פעולה שלישית**:

1. השלימו בעזרת התרמילון:

לדעת רבי שמעון, צריך לומר "\_\_\_\_\_\_\_\_\_\_\_\_" גם כאשר הפרי \_\_\_\_\_, וגם לאחר ש\_\_\_\_\_ אותו.

(תרמילון: הרי אלו ביכורים, תלשו, על העץ)

1. שאלת אתגר:

אֵילו מהפעולות הבאות על בעל העץ לעשות גם לדעת תנא קמא וגם לדעת רבי שמעון?

איזו פעולה על בעל העץ לעשות רק לדעת רבי שמעון?

 א ב ג

####